Wotrow/Łazk (SN/MWj). W Sakskej njejsu kónc tydźenja jenož ptački ličili, ale w Budyskim wokrjesu tohorunja wudry. Dokelž su spłóšiwe zwěrjata w nocy aktiwne, njemóžeš je prosće kaž ptački ličić, ale dyrbiš jich slědy namakać. A dokelž to w normalnym padźe jenož w sněze dźe, běchu čestnohamtscy přirodoškitarjo Budyskeho wokrjesa sobotu a njedźelu namołwjeni na slědy wudrow so podać, mjez druhim podłu Klóšterskeje wody. Tak bě Kulowčan Bjarnat Domaška pola Koćiny po puću, Jaworčan Konrad Lipič w Lipju w Pančicach-Kukowje a dalši na druhich městnach. Wotrowčan Stefan Weclich a jeho mandźelska Katharina staj so wčera dopołdnja po Łazkowskim lěsu rozhladowałoj.
szl_Latn